## **Kooskõlastuste ja koostöö kokkuvõte**

Kooskõlastuste ja koostöö kokkuvõte. Kooskõlastuste originaalid asuvad menetlusdokumentide kaustas.

|  |  |  |
| --- | --- | --- |
| **Kooskõlastaja / koostöö tegija / kaasatav** | **Kooskõlastuse kuupäev ja number (sh olemasolul kirja registreerimise kuupäev ja number)** | **Kooskõlastamisel / arvamuse andmisel tehtud märkused või seatud tingimused ning Rae Vallavalitsuse seisukoht** |
| KOOSKÕLASTAJAD | | |
| Päästeameti Põhja päästekeskus  (Garri Mölder) | 25.08.2023 nr 7.2-3.1/5242-2 | **Detailplaneeringu esitamine korduvaks kooskõlastamiseks (Järveküla Sepaniidu kinnistu ja lähiala detailplaneering)**  Päästeseaduse § 5 lg 1 p 7 ja Planeerimisseaduse § 133 lg 1 alusel kooskõlastab Päästeameti Põhja päästekeskuse ohutusjärelevalve büroo nõunik Garri Mölder Optimal Projekt OÜ poolt koostatud „Järveküla Sepaniidu kinnistu ja lähiala” detailplaneeringu tuleohutuseosa.  Allkirjastatud digitaalselt. |
| Rae Vallavalitsus  (Õnne Kask,  Planeerimis- ja keskkonnaamet  Liikuvusspetsialist) | 11.07.2023 | Kooskõlastatud |
| Rae Vallavalitsus  (Aili Tammaru, Planeerimis- ja keskkonnaamet,  planeeringute menetleja) | 04.07.2023 | Kooskõlastatud |
| Rae Vallavalitsus  (Gerthard Tints,  Arendus- ja haldusamet  teede spetsialist) | 20.06.2023 | Kooskõlastatud |
| Rae Vallavalitsus  (Pille Vals,  planeeringute spetsialist) | 20.06.2023 | Kooskõlastatud |
| Põllumajandus- ja Toiduamet  (Tõnis Lepp) | 11.10.2022 (reg 11.10.2022 nr 6-1/9511-1) | Detailplaneeringu läbivaatamisel selgus, et käsitletud alal paiknevad endised põllumajandusdrenaažid, mis on kustutatud maaparandusehitiste registrist.  Tulenevalt planeerimisseaduse § 4 lg 4 puudub Põllumajandus- ja Toiduametil õiguslik alus kooskõlastuse väljastamiseks. |
| TEHNOVÕRKUDE VALDAJAD | | |
| Telia Eesti AS  (Arvo Sepp) | 01.09.2022 nr 36783325 | Kooskõlastus kehtib kuni 31.08.2023. Allkirjastatud digitaalselt. |
| Elering AS  (Erki Autalu) | 05.09.2022 nr 12-9/2022/479 | Kooskõlastatud tingimustel:   1. Projektialal paiknevad Elering AS kuuluvad 110kV õhuliinid Iru – Järve L005/Järveküla – Järve L006B ja Järve – Jüri L100B/Kiisa – Järve L182 kaitsevöönd, mis on 25 m liini telgjoonest mõlemale poole; 2. Enne ehitustööde algust, töötamisel tehnikaga kõrgusega üle 4,5m, vormistada õhuliini kaitsevööndis töötamise luba tel. 715 1310 või [vho.kooskolastused@elering.ee](mailto:vho.kooskolastused@elering.ee); 3. Tänavavalgustuse ja muu sarnase ehitise võib planeerida liini äärmisest juhtmest minimaalselt 5 meetri kaugusele. Ehitise konstruktsiooni ning liini lähima faasijuhtme vahel peab toodud õhkvahemik säilima ka juhul kui konstruktsioon kukub liini suunas (juhtme temperatuuri +60° juures); 4. Ehitusmaterjalide ja pinnase ladustamine Elering AS on keelatud 110kV õhuliini kaitsevööndi teljele lähemale kui 16m; 5. Teede ehitusel peab olema tagatud vähemalt 8m gabariit teepinna ja 110kV õhuliini alumise juhtme vahel (juhtme temperatuuri +60°C juures); 6. Parkla ja jalgtee rajamisel õhuliini juhtmete alla, Elering AS ei vastuta õhuliinist tulenevate ohtude eest (nt: jäide); 7. Õhuliin ei tohi kulgeda üle suure hulga inimeste kogunemisega seotud spordirajatiste, mänguväljakute ja puhkealade (bussipeatuse); 8. 110kV õhuliini kaitsevööndis paigaldada kaabel kaitsetorusse min. 1,0m sügavusele; 9. Maa aluste kommunikatsioonide paigaldamisel võib õhuliini kaitsevööndis kommunikatsioone paigaldada piki liini mitte lähemale kui 10 m ja risti liini mitte lähemale kui 25 m masti vundamendist s.h tõmmitsast; 10. Vastavalt Ehitusseadustiku § 70. lõige 2 punkt 3 ja 4-le, peab õhuliinile säilima juurdepääsu võimalus; 11. 110kV õhuliini kaitsevööndis ei ole lubatud kõrghaljastus. 110kV õhuliini kaitsevööndis on lubatud haljastus kõrgusega kuni 3m maapinnast, ületades 3m nõuet liini kaitsevööndis võib Elering AS ehitise riket või selleks ohtu põhjustava puu, põõsa ja oksa eemaldada, ning riket või ohtu põhjustava puu, põõsa ja oksa raiumisest ei pea kinnisasja omanikku eelnevalt teavitama. 12. Haljastus (puud, põõsad jms) masti mistahes lähimale elemendile lähemal kui 3m ei ole lubatud; 13. Objektil või selle lähiümbruses olemasolevate elektripaigaldiste vigastamise ohu korral ehitustegevuse tõttu, näha ette kaitsmise meetmed ning lahendused; 14. Tööde teostamise käigus on keelatud mehhanismide, masinate, nende osade, teisaldatava lasti ja inimeste lähenemine elektripaigaldise osadele lähemale kui 5 m; 15. Kaeve- ja tõstetööd liinirajatiste kaitsevööndis on lubatud ainult pärast kooskõlastamist, vormikohase taotluse esitamist ja kaitsevööndis töötamise loa väljastamist Elering AS-lt. Taotluse vorm, esitada e-posti aadressile [vho.kooskolastused@elering.ee](mailto:vho.kooskolastused@elering.ee)   Allkirjastatud digitaalselt. |
| Elektrilevi OÜ  (Maie Erik) | 06.09.2022 nr 9895265612 | Kooskõlastatud tingimustel: tööjoonised kooskõlastada täiendavalt; tööjooniste staadiumiks taotleda uued tehnilised tingimused täpsustatud koormustega. Allkirjastatud digitaalselt. |
| AS Gaasivõrk  (Tanel Kerner) | 24.10.2022 | AS Gaasivõrk nõustub uue planeeritava väljavõtte asukohaga. Juhime tähelepanu, et hetkel joonistatud gaasitorustiku kaitsevöönd 1,0 m mõlemale poole gaasitorustiku. Õige on mõlemale poole gaasitorustiku 2,0 m gaastoru seinast (gaasitorustik ST 530). |
| Energate OÜ  (Indrek Lillepuu) | 24.10.2022 | Kooskõlastatud. Allkirjastatud digitaalselt. |
| Aktsiaselts ELVESO  (Annika Krinpus) | 20.08.2023 nr 088/VK | Arvamus nr **088/VK**  **Järveküla, Sepaniidu kinnistu ja lähiala detailplaneering** (töö nr DP0350) joonisel nr 5 „Tehnovõrkude koondplaan“ näidatud ühisveevärgi ja -kanalisatsiooni (ÜVK) rajatiste asukoht võimaldab põhimõtteliselt DP alale planeeritud kruntide ühendamise ÜVK-ga. Lõplik ÜVK tehniline lahendus selgub liitumisrajatiste projekteerimistööde käigus.  Veeseaduse kohaselt tuleb sademevee käitlemisel eelistada lahendusi, mis võimaldavad sademeveest vabaneda selle tekkekohas, vältides sademevee reostumist. Sademeveest vabanemiseks sademevee suublasse juhtimisel kasutada looduslähedasi lahendusi (nt rohealasid, viibetiike, vihmaaedasid, imbkraave jm), mis võimaldavad sademeveest vabaneda eelkõige maastikukujundamise kaudu, vältides sademevee reostumist.  Detailplaneeringu ala nõuetekohane ühendamine ühisveevärgiga on võimalik pärast „Tohvre-Kivi, Tohvre-Põllu, Tohvre-Metsa katastriüksuste ja lähiala“ detailplaneeringuga ning „Otsa 2 kinnistu“ detailplaneeringuga planeeritud veetorustike rajamist AS ELVESO poolt. Detailplaneeringu alalt ärajuhitava reovee ühendamine ühiskanalisatsiooniga on võimalik peale Rae valla ÜVK arengukavaga ette nähtud „RVP Auli tee“ reoveepumpla ning ühendustorustiku rajamist AS ELVESO poolt ja pärast „Haava“ reoveepumpla rekonstrueerimist ning reovee suunamist rekonstrueerimist vajavasse „Põdra“ reoveepumplasse.  Arvamus Järveküla, Sepaniidu kinnistu ja lähiala detailplaneeringu kohta kehtib kuni arvamuse koostamise aluseks olnud asjaolude muutumiseni (sh, näiteks, ühisveevärgi ja -kanalisatsiooni arendamise kava muutmine, piirkonna ÜVK lahenduste põhimõtteline muutmine ÜVK arendustegevuse käigus, üldplaneeringu muutmine jms), maksimaalselt üks aasta väljastamisest.  Allkirjastatud digitaalselt. |
| KAASATAVAD | | |
| Isiku või asutuse nimi |  |  |
| Sepaniidu DP huvitatud isik (Ruslan Rastoštšenkov) | 14.09.2023 | Allkirjastatud digitaalselt. |